Hans Andersen Barlien
Store norske leksikon,Historie,Norsk og nordisk historie,Norges historie,Norges historie fra 1814 til 1884
Hans Andersen Barlien var en norsk gårdbruker og politiker. I årene 1812-1837 var han gårdbruker på Årgård i Namdalseid. Ved siden av gårdsbruket drev han en mangesidig virksomhet, blant annet hattefabrikk, paraplyfabrikk, boktrykkeri og glassverk.
På Stortinget 1815–1816 var Barlien den eneste bonderepresentanten fra Nordre Trondhjems amt. Her viste han seg som en sterk motstander av embetsmennene, og som en ivrig talsmann mot handels- og sagbruksprivilegier. Han ville dessuten ha gjennomført alminnelig verneplikt.Barlien var den første som prøvde å gjøre seg til politisk fører for bøndene. Han ble i sin samtid ansett for å være en farlig radikaler. Gjennom stadige saksanlegg klarte hans motstandere å hindre hans gjenvalg til Stortinget.I 1830 ble han tiltalt for gudsbespottelse og forsøk på å vekke misnøye mot grunnlov, regjering og embetsmenn. Ved underrettsdom i 1831 ble han dømt til ett års tukthus, men han ble frikjent i stiftsoverretten og i Høyesterett. Han emigrerte i 1837 til USA, og døde der som farmer i Iowa. Les mer i Store norske leksikon Hans Barlien i Norsk biografisk leksikon Stortinget Nordre Trondhjems amt  Norsk historie fra 1815 til 1905 Litteratur Aavatsmark, O.S.: Hans Barlien : en norsk bondefører, 1954